Diari Oficial de la Generalitat Valenciana


Sumari del DOGV 9731, del 23-11-2023 (2023/11042)

ACORD de 3 de novembre de 2023, del Consell, pel qual, per a l'exercici pressupostari 2023, queden subjectes a control financer permanent, en substitució de la intervenció prèvia, determinats expedients relatius a beques i ajudes destinades a persones treballadores desocupades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11587


Data del document
:   03-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 3 de novembre de 2023, del Consell, pel qual, per a l'exercici pressupostari 2023, queden subjectes a control financer permanent, en substitució de la intervenció prèvia, determinats expedients relatius a beques i ajudes destinades a persones treballadores desocupades. [2023/11582]  
L'aplicació de la Resolució de 22 de maig de 2023, del director general de LABORA, per la qual s'aprova la convocatòria per a la concessió de beques i ajudes per a les persones treballadores desocupades que participen en accions formatives finançades en el marc de l'oferta formativa de LABORA (DOGV 9605, 29 de maig), en aplicació de l'Ordre TMS/368/2019, de 28 de març, comportarà la necessària tramitació, en el present exercici, d'un important nombre d'expedients.  
  
En conseqüència, es considera adequada l'aplicació del control financer permanent, en substitució de la intervenció prèvia, als expedients esmentats.  
En este sentit, l'article 98.2 de la Llei 1/2015, de 6 de febrer, d'hisenda pública, del sector públic instrumental i de subvencions, habilita el Consell, a proposta de la Intervenció General de la Generalitat, per a acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'esta, bé respecte de tota la seua activitat o exclusivament respecte d'algunes àrees de gestió. Estos acords, així com els motius que els justifiquen, es publicaran en el Diari Oficial de la Generalitat Valenciana en el termini màxim de vint dies des de la seua aprovació.  
En virtut de l'anterior, vista la proposta de la Intervenció General de la Generalitat, el Consell, a proposta de la consellera d'Hisenda, Economia i Administració Pública, prèvia deliberació, en la reunió de 3 de novembre de 2023,  
  
  
ACORDA  
  
Per a l'exercici 2023, queden subjectes a control financer permanent, en substitució de la intervenció prèvia, a més dels expedients previstos en l'apartat cinqué de l'Acord de 3 d'octubre de 2023, del Consell, pel qual es determinen els aspectes addicionals que comprovarà la Intervenció en l'exercici de la fiscalització de la despesa, els expedients derivats de la Resolució de 22 de maig de 2023, del director general de LABORA, per la qual s'aprova la convocatòria per a la concessió de beques i ajudes per a les persones treballadores desocupades que participen en accions formatives finançades en el marc de l'oferta formativa de LABORA en aplicació de l'Ordre TMS/368/2019, de 28 de març, tramitats per LABORA Servei Valencià d'Ocupació i Formació.  
  
  
Alacant, 3 de novembre de 2023  
  
La secretària del Consell,  
SUSANA CAMARERO BENÍTEZ